ถ่ายเหลวเป็นเลือดสดๆมา1เดือน ปวดรูทวารมากเวลาถ่ายไม่ค่อยออกเหมือนมันอั้นอยู่ปวดถ่ายบ่อยจับดูเหมือนรูทวารมันมีติ่งรูทวารมันเล็กลงมากทานอะไรไม่ค่อยลงเครียดมากเลยคะ
สวัสดีค่ะ อาการถถ่ายเป็นเลือดสดอาจเกิดจากการมีริดสีดวงทวาร ซึ่งอาจทำให้ถ่ายลำบาก อุจจาระแข็ง อาจมีเลือดปนได้ หรือมีแผลฉีกขาดที่รูทวารหนัก การมีทวารหนักและไส้ตรงอักเสบ มีลำไส้ใหญ่อักเสบ มีติ่งเนื้อในลำไส้ใหญ่ หรือเป็นมะเร็งลำไส้ใหญ่ โดยมะเร็งลำไส้ใหญ่นั้นอาจมีการถ่ายเป็นเลือด ร่วมกับการขับถ่ายที่เปลี่ยนแปลงเช่นท้องผูกสลับท้องเสีย อาจไม่มีการเจ็บปวดอะไรการถ่ายเป็นเลือดเป็นภาวะไม่ปกติ แนะนำพบแพทย์เพื่อตรวจร่างกายเพิ่มเติมให้ได้การวินิจฉัยที่แน่ชัด หากไม่พบจากการตรวจร่างกาย อาจต้องส่องกล้องทางเดินอาหารร่วมด้วยต่อไปเบื้องต้นดื่มน้ำมากๆ รับประทานผักและผลไม้ให้มากขึ้น ขับถ่ายทุกวันและขับถ่ายให้เป็นเวลา